**OBRAZLOŽENJE ZA**

**NACRT PRIJEDLOGA PRAVILNIKA O AKREDITACIJSKIM STANDARDIMA ZA BOLNIČKE ZDRAVSTVENE USTANOVE**

Sukladno članku 14. Zakona o kvaliteti zdravstvene zaštite i socijalne skrbi (Narodne novine 124/2011) nositelji zdravstvene djelatnosti mogu se akreditirati na način, pod uvjetima i u postupku utvrđenom Zakonom sukladno akreditacijskim standardima i akreditaciji koje pravilnikom na prijedlog Agencije, a uz prethodno pribavljeno mišljenje nadležnih komora, propisuje ministar nadležan za zdravstvo.

Akreditacijski standardi za bolničke zdravstvene ustanove izrađeni su prema međunarodnim ISQua principima za akreditacijske standarde. U izradi standarda su sudjelovali članovi nekoliko Stručnih radnih skupina za definiranje i izradu prijedloga revidiranih akreditacijskih standarda za bolničke zdravstvene ustanove usklađenih s ISQua principima, a koje je imenovala Agencija.

Pravilnik o akreditacijskim standardima za bolničke zdravstvene ustanove neophodan je u svrhu provedbe akreditacijskog postupka bolničkih zdravstvenih ustanova, pri čemu nezavisni vanjski ocjenitelji ocjenjuju usklađenost bolnice prema zahtjevima akreditacijskih standarda. Na temelju postignute sukladnosti sa navedenim zahtjevima, bolnici se dodjeljuje akreditacija na period od 4 godine. Postupak akreditacije bolničkih zdravstvenih ustanova biti će definiran Pravilnikom o akreditacijskom postupku i davanju akreditacije nositeljima zdravstvene djelatnosti.